वीडियो देख लोगों ने लगाए शादी के कयास, बोले- जल्द होने वाली है बिग अनाउंसमेंट
Bollywood Actress Aditi Rao Hydari And Siddharth Dance Video Goes Viral - बॉलीवुड एक्ट्रेस अदिति राव हैदरी और सिद्धार्थ अपने रिश्ते की वजह से अक्सर सुर्खियों में रहते हैं। हाल ही में अदिति और सिद्धार्थ ने सोशल मीडिया पर एक खास वीडियो शेयर की है
बॉलीवुड एक्ट्रेस अदिति राव हैदरी और सिद्धार्थ अपने रिश्ते की वजह से अक्सर सुर्खियों में रहते हैं। हाल ही में अदिति और सिद्धार्थ ने सोशल मीडिया पर एक खास वीडियो शेयर की है, जिसमें वो दोनों एक साथ डांस करते हुए नजर आ रहे हैं।
अदिति-सिद्धार्थ ने किया तमिल सॉन्ग पर परफॉर्म 
इस वीडियो को शेयर कर अदिति ने कैप्शन में लिखा, 'डांस-मंकीज- द रील डील'। इसमें अदिति और सिद्धार्थ तमिल फिल्म 'एनिमी' के हिट सॉन्ग 'तुम तुम' पर परफॉर्म करते हुए दिखाई दे रहे हैं। अब दोनों को इस शादी वाले सॉन्ग पर डांस करते देख फैंस जल्द उनकी शादी के कयास लगा रहे हैं।
जल्द बड़ी अनाउंसमेंट होने वाला है- यूजर्स
सोशल मीडिया यूजर्स का कहना है कि लग रहा है कि वो अपनी शादी में इसी गाने पर डांस करने वाले हैं। वहीं कुछ का कहना है कि वो जल्द बड़ी अनाउंसमेंट करने वाले हैं। कई लोग दोनों के डांस मूव्स की तारीफ कर रहे हैं।
फैंस करते हैं दोनों को साथ में खूब पसंद
पिछले साल अदिति के 36वें बर्थडे पर सिद्धार्थ ने उनके साथ एक अनदेखी फोटो शेयर कर अपने रिश्ते को ऑफिशियल किया था। हालांकि अदिति ने इस पर कोई रिएक्ट नहीं किया था। अदिति और सिद्धार्थ फिल्म 'महा समुद्रम' में एक साथ नजर आए थे। मीडिया रिपोर्ट्स के मुताबिक फिल्म के सेट पर ही दोनों की दोस्ती हुई और एक दूसरे के करीब आ गए। हालांकि दोनों ने कभी अपने रिश्ते को लेकर कुछ नहीं कहा। दोनों की ये जोड़ी भले ही बॉक्स ऑफिस पर कोई खास कमाल नहीं दिखा सकी, लेकिन दोनों को साथ में फैंस खूब पसंद करते हैं।
आपको बता दें अदिति की पहले एक्टर सत्यदीप मिश्रा से शादी हुई थी। हाल ही में उन्होंने फैशन डिजाइनर मसाबा से दूसरी शादी की है।